Boladji Omer Oke: <i>‘eskubide eta betebeharretan bardinak garala onartu behar da’</i> - bizkaie.biz\nBarriketan IV. urtea // 97. zenbakia\nOmer Oke Afrikako Beninen jaio zan orain 40 urte baina Euskadin bizi da 1991tik. Kazetaria da eta publizidadean lizentziaduna. Eusko Jaurlaritzako Immigrazino Zuzendari karguaz jaubetu aurretik, Caritasen ibili zan beharrean eta SOS Arrazakeriaren sortzaileetakoa izan zan.\nEtorkinen joan-etorriaren, PPren Atzerritartasun Legearen eta oraintsu PSOEren gobernuak abiarazotako Atzerritartasun Arautegiaren ganean gauza asko jorratu doguz Omer Oke jn.agaz.\n1. Oraintsu sartu da indarrean Atzerritartasun Arautegia eta horreri esker ‘papelik bako’ behargin etorkinek euren egoerea legalizetako modua daukie...\nArautegiak zeozelan Atzerritartasun Legea garatzen dau eta dakizunez, behin eta barriro salatu dogu lege hori, besteak beste, etorkinen gizarteratze prozesua asko mugatzen daualako, gizarteratzea erraztu beharrean, kontrola eta poliziaren indarra ditualako oinarrian eta errealidadeari ez deutsolako aurre egiten. Orain Atzerritartasun Arautegiak hiru hilabeteko erregularizazino prozesua dakar eta horreri esker, gurean sei hilabetez erroldaturik egonda eta lan eskaintzea daukien etorkinek euren egoerea legalizau ahal izango dabe. Jakina, erregularizazinoaren kargea enpresarioak dauka, hau da, beharra eskaintzen dauanak egin behar dau eskaria. Gauzak holan, Arautegia konponbide egokiena izan ez arren, legez kanpo dagozan persona askoren erregularizazinoa ekarriko dau eta, alde horretatik, ona dala esan daiteke. Kontua da ze, prozesu honetan antolaketa eta informazino urria egon dala eta, ganera, baldintza zorrotzegiak dakarz Arautegiak; horren ondorioz, baldintza danak beteten dabezanek be arazoak euki leikiezala pentsetan dot eta hori ez da bidezkoa.\nGuk sarritan eskatu dogu Atzerritartasun Legea indarrik barik itxi eta karga polizial gitxiagoko eta gizarteratzea oinarri dauan beste marko bat ezartzea, izan be, mundua aurrera doa, globalizazinoa arlo guztietara zabaldu da, kapitalaren joan-etorria ez eze, personena be ugaldu egin da eta horreri erantzun egokia emon behar jako. Giza eskubideen errespetuan oinarrituta eregiten gagoz mundua, zibilizazinoak gero eta aurreratuagoak dira eta gizakia oinarri izan beharrean, parlamentuek legebidezkotzen dabezan arautegi batzuen bitartez, personak bigarren mailan geratzen dira. Marko barria behar dogu, beraz, personak eta giza mobimentuak kontuan hartuko dituana eta, jakina, kaltetuen euren ekarpenak aintzat hartuz. Oraingoz ez dago horretarako borondaterik.\n2. Eusko Jaurlaritzako Immigrazio Zuzendaritzak eta Harresiak Apurtuz, etorkinen babeserako GKEen koordinadorak PSOEk etorkinen erregulazinorako abiarazotako arautegia salatu dabe, besteak beste, Atzerritartasun Legearen jarraipena baino ez dalako...\nBai. Aurreko erregimen ia diktatorialaren ostean, uritar askok pentsetan eben alderdi sozialisteagaz gauzak goitik behar aldatuko zirala baina ez da holan izan; aldaketa estetikoa baino ez dau ekarri gobernu barriak eta arazoari ez jako konponbiderik emon. Orain abiarazotako erregularizazino prozesua iruzurra da erantzukizuna enpresarioei ezartzen deutselako; personen bizi-proiektua hareen esku ixtea oso arriskutsua da. Immigrazinoa lan eta ekonomiaren ikuspegian ez eze, giza arlo zabalean oinarrituta tratau behar da.\n3. Zer pasauko da enpresarioek erregularizau gura ez dabezan beharginakaz?\nPentsaizu, enpresarioen euren borondatea da beharginak erregularizetea ala ez. Orduan, argi dago jente asko erregularizau barik geratuko dala. Ustez ezkutuko lana argitara atarateko eta legez kanpo bizi diran etorkinen egoerea normalizetako izango litzateken prozesuaren erdian, multak ezarriko dirala, prozesutik kanpo geratuko diranentzako mehatxuak be zabaldu dira daborduko eta, horrezaz gan, lehen esan deutsudana, apropos informazino gitxi zabaltzeaz gan, makinatxu bat traba eta muga ezarri dabez. Operazino mediatikoa dago martxan prozesuari aldaketa etxurea eta ukutu aurrerakoia emoteko baina guzur galanta da.\n4. Gaur egungo langabezia tasak kontuan hartuta, etorkinen joan-etorria mugatu beharko litzatekala pentsetan dozu?\nNik uste dot etorkinen joan-etorria langabezia taseagaz lotzea ez dala zentzunezkoa; hau guztia, testuinguru orokorragoan aztertu behar da: enpresen deslokalizazinoa, kapitalaren mobikortasuna eta planeta mailako injustizia; egoera horretan, herrialde pobreak gero eta pobreagoak dira eta aberatsak gero eta aberatsagoak; jakina, hemen langabezia tasea edozelakoa izanda be, hegoaldeko herrialdeetan egoerea baltzagoa da, eta sarritan norberaren herrialdetik hanka egitea izaten da askok erabagiten dabena.\n5. Hegoaldeko herrialdeetako egoera baltz horren eraginez, etorkinen inbasinoa aurreikusten dozu?\nInbasinoa lar esatea dala esango neuke, gaur egun ez dago holakorik eta bihar-etzi be ez dala holakorik izango uste dot. Horretarako, politika orekatua behar da; egin daigun gogoetea: inori be ez jako gustetan norberaren herrialdetik iges egitea baina gurera jentea datorrela errealidadea da; jentea holan etortearen erantzukizuna hemen be badago, izan be, horrenbeste jente etortea ebitau gura badogu nahitaezkoa izango da herrialde pobre horreetako ongizatea eta ekonomia suspertzen laguntzea. Orekearen eta justizia sozialaren alde ete gagoz? Jarrerak argitzea ezinbestekoa da.\nHorrezaz gan, ez da ahaztu behar gurera orain urte batzuk etorritakoek seme-alabak euki dabezala eta hanka sartze handia da seme-alaba horreek etorkin dirala esatea, izan be, euskaldunak edo jaio diran lekukoak dira. Hori onartzen ez badogu, beste arazo bat eukiko dogu gizartean. Alkarbizitzarako ereduaz gogoeta egin behar da eta gizarteratzea-asimilazinoa, gizarteratzea-homogeneizazinoa lako planteamentuak baztertu.\n6. Euskal gizartea arrazistea dala esango zeunke?\nEz daukagu daturik euskal gizartea arrazistea dala esateko. Jakina, euskal gizartearen barruan jarrera arrazistak dagoz, jokabide arrazistadun personak badagoz egon baina, oro har, euskal gizartea arrazistea dala esatea ez da bidezkoa. Gizarte arrazistak egon dira eta danok gogoan daukaguz Hitlerren menpeko Alemania, apartheida Hego Afrikan edota esklabutzea 60. hamarkadako AEBko gizartean. Euskal Herrian ez dago, aurreko kasuetan legez, erakunde eta gobernuen babespeko mobimentu arrazista antolaturik.\n7. Immigrazinoaren Euskal Plana Atzerritartasun Legea baino aurrerakoiagoa da. Zertan?\nAurrerakoiagoa da, batez be, uritartasun printzipioan oinarritzen dalako. Atzerritartasun Legea lege organikoa da eta Euskal Planari ezartzen deutsozan mugen gainetik, papelakaz zein papelik bako etorkin batek bertoko baten eskubide eta betebehar bardinak dituala planteetan dogu guk; kontua da ze Atzerritartasun Legearen eta gure inguruko demokrazia askoren aurretik doan jarrerea dala hori. Eusko Jaurlaritzeak ez ditu giza babes neurrietatik kanpo ixten etorkinak.\n8. Immigrazino Zuzendaritzeak zelako hartu-emonak daukaz udalakaz, kontuan hartuz erakunde horreek dirala etorkinakaz zuzeneko tratua daukienak?\nHartu-emonak gero eta hobeak dira. Udal agintariak sentsibilizauta dagoz gaiagaz eta gizarteagaz batera, udalek aitu dabe immigrazinoaren errealidadea uritartasun gaia dala eta uritarren hurreko administrazinoa diranez, etorkinen gizarteratzea ahalbidetzeko nahitaezkoak dirala. Esangura horretan, geure immigrazino politika eta planteamentuetan berebizikoak dira toki administrazinoak eta gizarteratzeko planak abiarazo dagiezan diru-laguntzinoak be emoten deutseguz.\n9. Gaur egun, ‘papelik bako’ zenbat lagun dagoz EAEn?\nZehatz esaterik ez dago baina gitxi gorabehera, 25.000 etorkin inguru dagoz egoera irregularrean.\n10. EAEko Immigrazino Zuzendari karguaz jaubetu zinanean, zeintzuk izan ziran zure lehenengo egitekoak?\nJaurlaritzan beharrean hasi nintzanean, preminazko kasuetan, bazterketa edo marjinazinoaren kontrako laguntzino eskabideak ziran nagusi. Berehala jaubetu nintzan herrialde honek giza egitura sendoak eukazala, berez preminazko egoera horreei erantzuteko beste. Hortik aurrera, giza egitura horreek egokitu eta etorkinak ganerako herritarrak bezela hartzeko neurriak sortu eta apliketan hasi ginan. Laguntzinoa ondo dago behar dan kasuetan baina oinarrizko printzipioa eskubide eta betebeharretan bardinak garala onartzea da. ‘Suhiltzaile’ beharra baztertu barik, jarreratan eta kudeaketako administrazino egituretan, ikuspegi ideologiko barria, aldaketarako gogoa suspertu gura doguz, uritartasun printzipioan sakonduz, gizarte justu eta zuzena eregiteko.\n11. Zeintzuk dira orain preminarik larrienak?\nGaur egun, arlo honetan dogun konpetentzia edo eskumen faltea da arazo nagusiena. Immigrazinoarean arloan, EAEk eskumenak izateko pausuak emon behar dira uritartasun eskubideetan oinarritutako politika osoa garatu ahal izateko. Atzerritartasun Legeak makinatxu bat arazo dakarskuz etorkinen gizarteratzea errazteko. Personen beharrizanak kontuan hartzea da giltza eta persona guztiei eskubide eta betebehar bardinak aintzatestea.\n12. Pateratan eta Gibraltargo Itsasartean hildakoen barri jasoten dozunean, zer sentiduten dozu?\nHolakoen barri heltzen jatanean, gizarteak, demokraziak eta zibilizazinoak, oro har, atzera pausua emoten dabela pentsetan dot. Horrenbeste lagun bidean hilten dirala ikusita, min handia emoten deust egoereak, izan be, euren herrialdetik izen-abizenakaz urten ziran eta hemen, barriz, zenbaki bategaz lurperatzen doguz; ganera, tristeena ez da hori ze etorkinen jatorrizko herrialdean geratzen diranak be asko sufriduten dabe, ez dakie euren senitartekoa hil dan ala, beste barik, beharrean hasi eta familia ahaztu dauan.\n13. Zer esango zeunskie etorkinak eskulan merkea dirala pentsetan dabenei?\nHolan pentsetan dabenek zibilizazinoaren historiako momentu ilunetara eroaten gaitue. Aurrera egin beharrean, atzera egiten dogu. Hori bai, etorkinak eskulan merke legez, esklabutzat hartzen dabezanek legearen edo indarreko arautegiaren babespean egiten dabe eta mezua, beraz, arautegi horreek diseinau eta apliketan dabezanei bialduko neuskie, kasuan kasuko interes ekonomikoen arabera, moralik bako enpresarioei etorkinak jostailu legez erabiltea galarazoteko arautegiak ezarri dagiezan; eskubiderik bako merkadu dinamikea ebitau behar da eta etorkina zigortu beharrean esplotatzailea zigortu.\n14. Oraintsu ‘Hizkuntzak eta immigrazinoa’ jardunaldietan parte hartu dozu eta hor jorratutako gaien artean, Euskal Herriko hizkuntza eta kultura aniztasuna gestionetako neurriak aitatu ziran. Hizkuntza eta kultura danak buztartzea da gakoa?\nDuda barik, gurera datozen etorkinak ez datoz motxila hutsagaz, hizkuntza, nortasun eta kultura propioagaz datoz eta hori aberastasuna da. Euskal Herrian historian zehar euskerearen kontra ikusitako jarrerak baztertu behar dira, euskerea zapaldu egin dabe bai Francok eta bai Aznarrek baina euskerea gizateriaren ondarea da, kultura eta hizkuntza danak diran moduan. Etorkinen joan-etorriagaz, Euskal Herrian ofizialak diran euskereagaz eta gaztelaniagaz batera, beste hizkuntza batzuk be badagoz, hiztun kopuru txikiagaz baina horreek be kontuan hartzekoak dira. Etorkinen berbetea errespetau eta hemengo hizkuntza ofizialen erabilerea suspertu behar da etorkinen artean.\n15. Euskereagaz zelan konpontzen zara?\nNahikoa eskas. Astiro-astiro noa hizkuntza gatxa da eta. Hasi nintzan ikasten baina denpora barik nenbilelako itxi egin behar izan neban. Dana dala, ahal dodanean ekingo deutsat barriro eta seguru nago, pare bat urtetan maila polita hartu neikela. Denporea da behar dodana ze ikasteko gogoa ez jat falta.\nBoladji Omer Oke\n'Hizkuntzak eta immigrazioa' jardunaldien aurkezpena (Omer Oke, Patxi Goenaga, Konrado Mugertza eta Lorea Bilbao\n'Hizkuntzak eta immigraioa'


Liburutegi mundutik ere Nazio eraikuntzaren alde hamaika gauza egiteke daude. — Eibar.ORG | Eibarko peoria\nHemen zaude: Hasiera / Blogak / Joana Albret / Liburutegi mundutik ere Nazio eraikuntzaren alde hamaika gauza egiteke daude.\nLiburutegi mundutik ere Nazio eraikuntzaren alde hamaika gauza egiteke daude.\nGerardo Luzuriaga 2006/09/27 22:44\nEzbairik gabe, hamaika kontu hauen artean hizkuntza da lehentasunarik daukan bat, garrantzitsuena ez bada. Liburutegietan hizkuntza nagusia erdara da, euskararen egoera aski larria bihurtuz.\nLiburutegietako euskararen erabilerari dagokionez, lurraldeen eta eskualdeen goraberak eta ñabardurak kontuan hartuta, oro har Euskal Herriaren alderdi gehienetan, gaur egun, euskara ofiziala izan arren, eta administrazio publikoa barruan izanda elebitasuna bermatuta izan behar arren, egoera ezin larriagoa da. Errealitatea da liburutegi eta dokumentazio arloan lan teknikoetan euskarak oso presentzia eskasa eta testimoniala daukala. Bai Araban, Nafarroan eta Iparraldean; baina baita Bizkaian eta Gipuzkoan ere. Bizkaiko edozein herri euskaldunetako udal liburutegira, edo Euskal Herriko Unibertsitateko edozein Fakultateteko liburutegira sar gaitezen katalogo bibliografikoak kontsultatzeko asmoz, eta hor hasten da ustekabea! Gaztelania hutsean baitago!\nOraindik orain gezurra badirudi ere, herriko liburutegietako lan teknikoak, bibliografien erreferentziak eta ekoizpen intelektuala, liburutegietako lanik garrantzitsuenak alegia, erdera hutsez egiten da. Egoera, beraz, kezkagarria da, euskara frantsesen eta gaztelanian mende baitago.\nOkerrena da, aurrera begira, liburutegi munduan jarrera hau aldatzeko indarra eta borondatea ez dagoenik, jai daukagula.


About: Saiakuntza ez-suntsitzaile\nSaiakuntza ez-suntsitzaileak zientzian eta industrian erabiltzen diren saiakuntza teknika multzo bat da; teknika hauen bidez material, pieza edo sistema baten egoera aztertu eta ebaluatu daiteke kalterik eragin gabe, hau da, aztertu nahi den materialaren ezaugarri kimiko, fisiko, mekaniko eta dimentsionalak aldatu gabe. Saiakuntza ez-suntsitzaile metodo erabilienak ultrasoinuak, partikula magnetikoak, likido sarkorrak, erradiazioak (elektromagnetikoa nahiz partikula azpiatomikoak) eta inspekzio bisuala dira. Saiakuntza ez-suntsitzaileak oso erabiliak dira ingeniaritza mekanikoan (batez ere autogintza industrian eta industria aeronautikoan), ingeniaritza elektrikoan, eraikuntzan, herri-lan ingeniaritzan, ingeniaritza nuklearrean, industria petrokimikoan, medikuntzan eta artelanen kontserbaz\nSaiakuntza ez-suntsitzaileak zientzian eta industrian erabiltzen diren saiakuntza teknika multzo bat da; teknika hauen bidez material, pieza edo sistema baten egoera aztertu eta ebaluatu daiteke kalterik eragin gabe, hau da, aztertu nahi den materialaren ezaugarri kimiko, fisiko, mekaniko eta dimentsionalak aldatu gabe. Saiakuntza ez-suntsitzaile metodo erabilienak ultrasoinuak, partikula magnetikoak, likido sarkorrak, erradiazioak (elektromagnetikoa nahiz partikula azpiatomikoak) eta inspekzio bisuala dira. Saiakuntza ez-suntsitzaileak oso erabiliak dira ingeniaritza mekanikoan (batez ere autogintza industrian eta industria aeronautikoan), ingeniaritza elektrikoan, eraikuntzan, herri-lan ingeniaritzan, ingeniaritza nuklearrean, industria petrokimikoan, medikuntzan eta artelanen kontserbazio eta zaharberritzean. (eu)\nSaiakuntza ez-suntsitzaileak zientzian eta industrian erabiltzen diren saiakuntza teknika multzo bat da; teknika hauen bidez material, pieza edo sistema baten egoera aztertu eta ebaluatu daiteke kalterik eragin gabe, hau da, aztertu nahi den materialaren ezaugarri kimiko, fisiko, mekaniko eta dimentsionalak aldatu gabe. Saiakuntza ez-suntsitzaile metodo erabilienak ultrasoinuak, partikula magnetikoak, likido sarkorrak, erradiazioak (elektromagnetikoa nahiz partikula azpiatomikoak) eta inspekzio bisuala dira. Saiakuntza ez-suntsitzaileak oso erabiliak dira ingeniaritza mekanikoan (batez ere autogintza industrian eta industria aeronautikoan), ingeniaritza elektrikoan, eraikuntzan, herri-lan ingeniaritzan, ingeniaritza nuklearrean, industria petrokimikoan, medikuntzan eta artelanen kontserbaz (eu)\nSaiakuntza ez-suntsitzaile (eu)


Fernando Morillo: Â«Oso aberasgarria egin zait neure testua begi arrotzez ikusteaÂ»\nNolatan hasi zinen Dragoien orroa idazten?\nKilometroak 2005eko arduradunen proposamen Â«eroaÂ» izan zen: bukatu gabeko testu bat eskegi Interneten, eta jendeari jarraitzeko ideiak eskatu. Baldintza bakarra zegoen: Kilometroak 2005 inguruan girotua egotea. Ezohiko proiektua zen, baina Ã»agian horrexegatikÃ» oso erakargarria. Ez genekien zer atera zitekeen, baina gogotsu ekin genion. Eta merezi izan du.\nNolakoak ziren jasotako ekarpenak?\nEz nuen ideiarik jendeak nola erantzungo zuen. Zintzoa izanda, zerrenda modukoak espero nituen: pertsonaia honi halakoak gertatuko zaizkio, egoera hura horrela eta horrela garatuko da... Eta ez: zenbaitek narrazioari eutsi zioten, ideia asko eta ezberdinak proposatu zituzten. Idazle moduan, oso aberasgarria egin zait neure testua begi Â«arrotzezÂ» ikustea.\nNobelan, mitoen mundua dakarzu kontura...\nBetidanik erakarri nau. Eta zertaz idatzi erabakitzeko bertaratu nintzenean, Debagoieneko bazterrek duten mitologia usainaz konturatu nintzen: Herensugea, Anboto, Ehiztari Beltza.... Gogoko gaia nuenez, haritik tira egin nuen.\nEta gaztetxoen abenturak eta amodio-minak?\nÂ«GaxteaÂ» nintzenean, horiek guztiak aurkitzen saiatzen nintzen irakurtzean: abentura, bihotza, ekintza, fantasia... Eta horiexek sartzen ahalegintzen naiz. Ahalik eta koktel erakargarriena egitea dut helburu. Nola? Gaztetxoek bere sentituko dituzten bizipenekin: egunerokoak eta ametsen mundukoak; hurbilenak eta urrunenak...


Laino guztien gainetik, Euskaltube bizirik! — Gaztezulo\nLaino guztien gainetik, Euskaltube bizirik! https://www.gaztezulo.eus/albisteak/laino-guztien-gainetik-euskaltube-bizirik https://www.gaztezulo.eus/albisteak/laino-guztien-gainetik-euskaltube-bizirik/@@download/image/2011146040euska_1361869133.jpg\nEuskaltube.com webgunea, bideoak partekatzeko euskarazko lehenengo plataforma, hiru urte betzekoa zen joan den irailean. 2007an sortu zenetik, ia 3.000 erabiltzailek 6.000 bideo inguru sareratu dituzte bertan, milaka bisitari izan ditu eta milioika orrialde zerbitzatu ditu. Baina 2010eko abuztuan, arazo ekonomikoak bitarteko, bertan behera geratu zen.\nSortu zenean sekulako zalaparta eragin zuen, baita geure mugetatik kanpo ere. Gutxinaka euskarazko internetgintzako erreferente bilakatu da eta hiru urte hauetan 100 Gb jaso ditu. Alegia, nagusiki euskarazko 100 Gb bideo egon dira Euskaltube.com gunean ikusgai.\nBideoak ez ezik, audioak sareratzeko aukerak ere arrakasta handia izan du, eta hainbat irratsaiok eta norbanakok partekatu dituzte edukinak bertan. Baina, ahaleginak ahalegin, Euskaltubek hiru urte bete izana ez du ospatzerik izan.\nArduradunek azaldu dutenez, arrazoiak ondokoak izan dira: Ostalaritza zerbitzua edo dominioa asko garestitu da, batez ere metatutako fitxategi kopuruarengatik. Orain arte bolondres lanaren bitartez kudeatu eta ordaindu da webgunearen mantenua, baina sistema hori ez da bideragarria. Interneten aldaketak abiadura bizian gertatzen dira, eta ezinezkoa egin zaigu abiadura horren pareko garapen teknikoa mantentzea. Publizitate bidezko finantzaketa saiakerak ez du nahi bezala funtzionatu.\nHorregatik guztiagatik, Euskaltube.com webguneko arduradunek boluntario lanetik abiatutako egitasmoari beste dimentsio bat eman nahi diote.\nWebgunearen funtzionamendu egokia, sistemaren eta edukien mantentzea eta, azken finean, egitasmoaren etorkizuna bermatzeko, finantzaketa sistema egonkorra behar du, adierazi dute.\nHelburu horrekin, finantzaketa bilatzeko babesletza kanpaina abiatu dute. Jakinarazi dutenez, 10 babesle lortu behar dituzte Euskaltube.com bizirik mantentzeko. Guztia bide onean badoa, babesle bakoitza Euskaltube.com webgunean agertuko da. Alegia, urtebeteko publizitatea eskainiko zaie 500 euroren truke.\nEnpresa, entitate eta erakundeek ez ezik, norbanakoek ere lagundu dezakete webgunea bizirik mantentzen, dohaintza txikiak eginez. Horretarako, Internet bidezko ordainketak egiteko PayPal zerbitzua jarri dute eskura. Norbanakoei dagokienean, arduradunek azaldu dute gehienez 50 euro eman ahal izango direla.\nDagoeneko hainbatek bere aletxoa jarri du, eta zenbait enpresa eta erakunde ere jarri dira harremanetan webguneko arduradunekin egitasmoa babesteko aukerak aztertzeko. Zuk ere bideoak partekatzeko euskarazko webgunea bizirik mantentzen lagundu nahi baduzu, www.euskaltube.com/bizirik webgunean sar zaitezke edo arduradunekin harremanetan jarri info@euskaltube.com posta helbidera idatziz. Diru bidez ez ezik, mezua zabaltzen ere lagun daitekeela adierazi dute, kanpainaren berri sare sozialetan zabalduz.\nwebguneak erosketa kolektiboak egiteko aukera eskaintzen du. Egunero egunero eskaintza bat plazaratzen du eta, gutxieneko erosle kopuruak eskuratzen badu, produktuak prezio merkeagoan saltzen ditu. Joan den astean eskaintza bitxi bat jarri zuen salgai: gaztaina erreak Internet bidez.\nGlomuk izeneko enpresak Zumuk izeneko kamisetak egiten ditu. Bere produktuak promozionatzeko ekintza bitxia antolatzea bururatu zaio. Berria egunkariaren azala eraldatu du umorez betetako parodia batean. http://sustatu.com/1289202510\nAzken asteotan zeresan handia eman du hainbat erakundetako isilpeko dokumentuak argitaratu dituen Wikileaks webguneak. Euskal Herriari buruzko dokumentuak ere badaude horien artean. Horien berri izateko, nahikoa da Cablesearch.org webgunean sartu eta basque hitza bilatzea.


Home Mundua eta Euskaldunak Euskaldunak munduan Euskaldunak Kanadan. Saint Pierre et Miquelon, 1902-1954-2012: Zazpiak bat\nAza 18, 2012\nEskerrik asko @ybarralde dokumental kandiar honen berri emateagatik.\nGil La Roche errealizatzaileak eta Pierre Gauvreau kazetariak, l´Office national du film du Canada-rentzat (ONF) dokumental bat egin zuten 1954an, non Terranovan aurkitzen diren Saint Pierre et Miquelon irla frantsezei buruz hitz egiten zen. Jadanik hitz egin izan dugu irla hauei buruz blog honetan, Pakea-Bizkaia belaontziaren presentzia aprobetxatuz.\nAipatu beharrik ez dago, lurralde hartara heldutako lehen europarrak euskaldunak izan zirela, beraiek garain hartan zituzten ekintza industrial eta salmenta garrantzitsuenak egiteko: baleen ehiza. Honi makailuaren arrantzak jarraitu zion.\nErreportai honetan, 8:15 minututik aurrera, gure harridurarako zesta-puntako jokalari talde bat Zazpiak bat lema daukan frontoian genezake. Zazpiak Bat elkarteko presidentea euskal pilotaren berezitasun honen nondik norakoak azaltzen ere ikus dezakegu.\nElkarte hau 1952an sortu zen. Baina Cercle des Zazpiak-bat elkartearen ondorengoa baino ez da, 1902an sortua, irletako kirol talde zaharrena izanik. Momentu hartan, pilota, egurrezko horma batetan jokatzen zen, gaur egungo horma 1906an eraiki zen, eta hainbat aldaketa izan ditu gaur egun duen altuerara heldu arte. Aipatu beharrik ez dago, lema horren erabilerak 1902an harritu egin gaituela. Hau dela eta, Antoine d´Abbadie eta Augustin Chahok Iparraldetik bultzatutako mugimendu euskaldunaren garrantzia argi geratzen dela. Euskal lurraldea osotasunean biltzen zuen mugimendua.\nPixka bat hausnartzen, hainbat gauza interesgarri aurkitu ditugu. 1982tik abuzturo euskal jaia ospatzen da, non dantzak, harri jasotzaileak, haizkolariak eta noski, euskal pilota lehiaketak.\n1954ko ONF erreportaiarekin uzten dizuegu, irlan euskal eragin ezberdinak ikusi daitezkeen bideoa. Jai hauei buruz Oregoiko Unibertsitateak, La Fancophonie blogaren sarrera ere uzten dizuegu.\nFundatzaile eta Langileak\nPrevious articleEuskaldunak «Europako historia politiko eta kulturaleko legeen salbuespen handia» dira\nNext article1938-1939 denboraldian Britainia Handian arrakasta izan zuen euskal futbol-taldea


Ophelia urakanak lurra jo dezake AEBn. 24 ordu barru | Consumer\nOphelia urakanak lurra jo dezake AEBn. 24 ordu barru\nMendebalde ipar-mendebalderantz mugitzen da, orduko bost bat kilometrora.\nAEBetako Urakanen Zentro Nazionalak (CNH), egoitza Miamin duenak, ohartarazi du Ophelia urakanak lurra jo dezakeela hurrengo 24 orduetan. Ophelia izeneko kanpoko euri-bandak AEBko hego-ekialdeko kostara iritsi ziren. Goizaldeko ordu bietan, urakanak ipar-mendebalderantz mugitzen jarraitu ahala, intentsitate-aldaketa etengabeekin.\nOpheliako begia gaur goizeko bostetan zegoen, 31,8 iparraldeko latitudetik eta 77,9 mendebaldeko luzeratik gertu, Charlestonetik (Hego Carolina) 225 bat kilometrora eta Lookout lurmuturretik (Ipar Carolina) 338 kilometrora.\nZikloia mendebalde ipar-mendebalderantz mugitzen da, bost kilometro orduko, eta hurrengo 24 orduetan iparralderantz pixkanaka biratzea espero da, CNHren arabera. Orduko 113 kilometro inguruko haizeak izaten ditu, eta haize-bolada bortitzagoak.\nCNHk ohartarazi duenez, urakanaren begiaren aurreko euri-bandek uholdeak eragin ditzakete “itsasgoraren maila normaletatik 1,5 metrotik 2 metrora, olatu handi eta arriskutsuekin batera”.\nhuracán-eu lur ophelia-eu